钦定古今图书集成/明伦汇编/氏族典/第462卷 > 《廖用贤尚友录》 > 顾绪 顾珣
## 钦定古今图书集成/明伦汇编/氏族典/第462卷 > 《廖用贤尚友录》 > 顾绪 顾珣

按《宋史孙益传》：“益，扬州泰兴人。绍定中，李全犯扬州，
游骑薄泰兴城下，县令王爚募人守御，益起从之，同
时顾绪、顾珣俱战死。事闻，益赠保义郎，绪、珣俱赠承
节郎，各官其子一人。”

===顾忻===按《宋史顾忻传》：“忻，泰州泰兴人。十岁丧父，以母病，荤
辛不入口者十载，五十年未尝离母左右。母不能睹
物，忻日夜号泣祈天，母目忽明，九十馀无疾而终。”又
“有杭州仁和人李琼，事母孝。母喜食时新，琼百方求
市，得必十倍酬其直。”